Narodna skupština
20180619

Zahvaljujem predsedavajući. Kako funkcioniše lokalna samouprava tamo gde vlada žuti otpad, najbolje se vidi na primeru Šapca. S početka 2018. godine malo po malo u Šabac počinje da dolaze najveći politički propalitet koji je Srbija ikada imala Jeremić, Đilas, Stamatović, Paunović uz domaćinstvo Dušana Petrovića i Nebojše Zelenovića. Nije se dugo čekalo, epilog je specijalni prijem gradonačelnika Šapca Nebojše Zelenovića i predsednika skupštine Nemanje Pajića kod gradonačelnika Peći, izvesnog Gazmeta koji nije skrivao zadovoljstvo što mu se pored zastave ne priznate i samoproklamovane države Kosovo sede dva gore navedena politička idiota iz Šapca. Dok država Srbija bije bitku i pokušava da sačuva ono što treći idiot u ovoj priči, Vuk Jeremić, izmestio iz nadležnosti UN, a to je pitanje KiM, da bi potvrdili svoj zajednički karakter ove posete, dva klimoglavca, Zelenović i Pajić potpisali su neke dokumente i ugovore sa oznakom republike Kosova. Postavljam pitanje – u čije ime su gradonačelnik Šapca Nebojša Zelenović i predsednik skupštine Nemanja Pajić sedeli pod zastavom nepriznate i samoklamovane države Kosovo, ali očekujem osudu u Srbiji svih patriota, naročito Šapčana. Posebna odgovornost je na odbornicima grada Šapca koji bi trebali da sazovu hitnu sednicu i smene ih sa funkcije. Posebno tu mislim odbornike trenutno vladajuće koalicije, koji su posle ovoga valjda konačno shvatili kakva je politika Jeremića, Đilasa, Dušana Petrovića. Siguran sam da nisu spremni da nose teret ovakve izdajničke politike, kao što sam siguran da ni građani Šapca nisu glasali za ovakvu politiku.